พอลล่า เทเลอร์

พัลลภา มาร์กาเรต เทเลอร์ หรือชื่อภาษาไทย พัลลภา ศุภอักษร (เกิด 20 มกราคม พ.ศ. 2526) ชื่อเล่น พอลล่า เป็นที่รู้จักในชื่อ พอลล่า เทเลอร์ เป็นนักแสดงหญิงและนางแบบลูกครึ่งไทย-อังกฤษ

**ประวัติ**
พอลลา เทเลอร์ เกิดเมื่อวันที่ 20 มกราคม พ.ศ. 2526 ที่โรงพยาบาลจุฬาลงกรณ์ สภากาชาดไทย กรุงเทพมหานคร บิดาเป็นชาวอังกฤษ กับเครือวัลย์ ศุภอักษร มารดาชาวไทย ต่อมาเธอได้เดินทางไปใช้ชีวิตยังเมืองเพิร์ธ และเมืองบริสเบน ประเทศออสเตรเลีย เพื่อเข้าเรียนตั้งแต่ระดับอนุบาลถึงมัธยมศึกษาตอนปลายที่ประเทศออสเตรเลีย และในระดับอุดมศึกษา มหาวิทยาลัยอัสสัมชัญ ด้านธุรกิจและการจัดการระหว่างประเทศ
เธอได้รับการเลี้ยงดูจากสองวัฒนธรรม คือ วัฒนธรรมตะวันตกกับวัฒนธรรมไทย ซึ่งวัฒนธรรมตะวันตกได้สอนให้ดำรงชีวิตอยู่ได้ด้วยตัวเอง ขณะเดียวกันวัฒนธรรมไทยก็สอนให้เธอรู้จักเคารพผู้อื่นเป็น ซึ่งเธอได้กล่าวว่ามารดาของเธอก็มีความเป็นไทยสูงและเจ้าระเบียบ

**การทำงาน**
พอลล่าได้เข้ามาเป็นนางแบบตั้งแต่ อายุ 12 ปีด้วยการเป็นตัวประกอบในภาพยนตร์โฆษณาและเริ่มถ่ายโฆษณา รองเท้านักเรียน และได้เข้ามาอยู่ในสังกัดของค่ายหนังและละครอีกหลายช่อง จนกระทั่งได้เป็นนักแสดงในสังกัดของ GTH และเปิดบริษัทเป็นของตนเองในชื่อว่าสเตลล่าร์ อาร์ทิสท์ แมนเนจเม้นท์ จำกัด (Stellar Artist Management) แม้ว่าจะยังไม่ประสบความสำเร็จในด้านการทำงานนอกวงการ แต่ในวงการนักแสดงถือได้ว่าเป็นนักแสดงระดับคุณภาพ แม้ว่าจะมีกระแสในช่วงเข้าวงการว่าเป็นนักแสดงที่พูดภาษาไทยไม่ชัด แต่ก็ไม่ได้เป็นอุปสรรคในการแสดง ทำให้ พอลล่าได้รับเลือกมาเป็น นักโฆษณาสินค้าหลายต่อหลายชิ้นและยังยังได้รับโอกาสในการเข้าแข่งขันรายการเกมโชว์อีกด้วย
นอกจากนี้เธอยังผลิตเสื้อผ้าสำหรับเด็กออกจำหน่ายโดยใช้ยี่ห้อว่าพอลล่าแอนด์เบบี้ (Paula and Baby)

**ชีวิตส่วนตัว**
พอลล่ากล่าวว่าตนเองเป็นผู้ไม่มีศาสนา แต่ก็พบว่าสักการะพระพุทธรูปกับกลุ่มเพื่อน รวมทั้งทำบุญในพุทธศาสนา นอกจากนี้เธอยังกล่าวว่าเชื่อในพรหมลิขิต
เธอจดทะเบียนสมรสกับเอ็ดเวิร์ด บัทเทอรี นักธุรกิจลูกครึ่งฮ่องกง-อังกฤษเมื่อวันที่ 6 ธันวาคม พ.ศ. 2553 และพิธีฉลองงานวิวาห์เมื่อวันที่ 22 ธันวาคม พ.ศ. 2553 มีบุตรด้วยกันสามคนคือ ไลลา เจน (19 พฤษภาคม พ.ศ. 2554), ลูก้า คริสโตเฟอร์ (5 กุมภาพันธ์ พ.ศ. 2558) และลูเอลล่า ลูอีส (10 เมษายน พ.ศ. 2561) เธอพักอาศัยอยู่ในเขตบริหารพิเศษฮ่องกงกับครอบครัว ในเดือนมกราคม พ.ศ. 2566 พอลล่าได้ประกาศว่าเธอได้เลิกรากับสามีแล้ว ปัจจุบันพอลล่าและลูกทั้งสามคนกลับราชอาณาจักรไทยเป็นการถาวรdate=กันยายน 2024

**ผลงานการแสดง**

**ภาพยนตร์**
2545
999-9999 ต่อติดตาย
มีนา
2546
Sexphone / คลื่นเหงา / สาวข้างบ้าน
เจ
2549
พระ เด็ก เสือ ไก่ วอก
ระกา
รักจัง
จ๋า
2552
Love on Line (LOL)
Paula Taylor
2553
Shadows
Sua
บ้านฉัน..ตลกไว้ก่อน (พ่อสอนไว้)
หมอน้ำแข็ง
2557
ร่าง (The Pararell)
เอ็มมี่
2562
ตุ๊ดซี่ส์แอนด์เดอะเฟค
เจ้าหน้าที่โรงพยาบาล
2567
ตาคลี เจเนซิส
สเตลล่า

**ละครโทรทัศน์**

**มิวสิกวิดีโอ**
 ชิ้นแรก เพลง "ฉันอีกหรือ" ของ เจอาร์ วอย- เพลง "อย่าหลบตา" ของ เจอาร์ วอย- เพลง “นึกแล้วว่าเธอไม่อยู่” ของ ซาร่า ผุงประเสริฐ- เพลง "มือเปล่า" ของ ลิฟท์-ออย- เพลง "จะโกหกกันไปถึงไหน" ของ D2B- เพลง "อีกด้านของนางมารร้าย" ของ ปาน ธนพร- เพลง "โกอินเตอร์ (Go Inter)" ของ มิสเตอร์ดี- เพลง "ข้ามรุ่น" ของ วงเล้าโลม- เพลง "ฝากไว้ได้ไหม" ของ วงทีนเอตเกรดเอ- เพลง "ขอบคุณ (เป็นเพราะเธอ)" ของ วงทีนเอตเกรดเอ- เพลง "หน้าสวยใจเสือ" ของ วงฟลาย- เพลง "ปากไม่ตรงกับใจ" ของ Ray- เพลง "อย่าหักหลัง" ของ ฟาเรนไฮต์- เพลง "Sexy" ของ Paradox- เพลง "ถ้าโลกนี้ไม่มีผู้หญิง" ของ เจ เจตริน- เพลง "คนที่ใช่" ของ มอส ปฏิภาณ- เพลง "มากมาย" ของ บี้ สุกฤษฎิ์- เพลง "เขาที่ใช่" ของ บูโดกัน OST.เนื้อคู่ประตูถัดไป- เพลง "พรุ่งนี้"  ของ Paradox OST.เนื้อคู่ The Final Answer- เพลง "Go Inter" ของ Mr. D (กันตนา)- เพลง "กลุ่มเสี่ยง" ของ ปราโมทย์ ปาทาน

**เรียลลิตี้โชว์**
 ดิ อะเมซิ่ง เรซ เอเชีย ปี 2- เอเชียเน็กท็อปโมเดล ซีซั่น 1

**รายการโทรทัศน์**
 V Boutique - Channel V Thailand|Channel V Thailand- เกมเมอร์โซน (ไอทีวี)- 1 ในผู้เข้าแข่งขันรายการ ดิ อะเมซิ่ง เรซ เอเชีย ฤดูกาลที่ 2- เพนกวินสีชมพู (ช่อง 3/ปี 2556)- Six in the city (ช่อง 8/ปัจจุบัน)

**อ้างอิง**

**แหล่งข้อมูลอื่น**
 paulataylorbuttery
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:ชาวไทยเชื้อสายสหราชอาณาจักร